kardosdrur/scandi-wiki huggingface dataset:
Sophia Amalia (linjeskib)

Sophia Amalia var et dansk-norsk orlogsskib i tjeneste i flåden. Skibet var navngivet efter dronning Sophie Amalie, som var gift med Frederik 3. Skibet blev som et af kun fem dansk-norske orlogsskibe bygget i Norge. Skibet blev bygget på Hovedøya i Christiania under ledelse af den engelske skibskonstruktør James Robbins og løb af stablen i 1650. Skibet var 51,8 meter lagt og var på det tidspunkt det største krigsskib i verden. Skibet blev bygget efter ønske fra kong Christian 4. og blev betragtet som et prestigeprojekt og var  blandt andet bygget med henblik på at blive større end det britiske HMS Sovereign of the Seas i brug i Royal Navy. Skibet var bemandet med en besætning på 680 mand og var udstyret med 108 kanoner - 8 flere end Sovereign of the Seas.  Hannibal Sehested var indblandet i byggesvindel i forbindelse med afregningerne af bygningen, han angrede dog og Frederik 3. viste nåde. Skibet blev ikke brugt sønderligt og lå uden krigsudrustning fra 1657 til 1680.

Referencer 

Linjeskibe fra Danmark
Runavík Stadion

Runavík Stadion eller við Løkin er et multistadion (stadion til flere sportsgrene) i Runavík på Eysturoy i Færøerne.  Det anvendes i øjeblikket mest til fodboldkampe og er hjemmebane for NSÍ Runavík. Der er plads til 2.000 tilskuere.

Eysturoy
Fodboldstadioner på Færøerne
Líðarnøva

Líðarnøva er en bjergkæde ovenfor bygden Sørvágur på Vágar i det vestlige Færøerne. Varden Norðurvarði ligger på dens højeste top.

Se også 
 Fjelde på Færøerne

Bjerge i Færøerne
Vágar
Ytri Dalur

Ytri Dalur (dansk: Yderdalene) er den sydligste del af dalsystemet ved Fuglafjørður på Eysturoy i Færøerne. Ytri Dalur kaldes også Kambsdalur, selv om dette navn kun dækker en mindre del af området.

Fuglafjørðurs dale kan inddeles i tre kategorier: De østlige dale, de vestlige dale og de nordlige dale.

Fuglafjørðurs dale

Østdalene 
 Ytri Dalur (også kaldet Kambsdalur)
 Heimari Dalur (også Breiðádalur)
 Innari Dalur (også Jøkladalur)

Vestdalene 
 Halgadalur
 Góðidalur

Norddalene 
 Flatirnar
 Hjarðardalur

Referencer 

Heimsatlas. Føroya Skúalbókagrunnur, Tórshavn, 1993. s. 6-7

Bjerge i Færøerne
Eysturoy
Innari Dalur

Innari Dalur (dansk: Inderdalen) er en dal i den vestlige del af bygden Fuglafjørður på Eysturoy i Færøerne. Den er omgivet af Fuglafjørður i øst, fjeldet Gjógvaráfjall mod syd, Jøklaskarð mod vest og fjeldene Blábjørg og Slætnatindur mod nord.

Fuglafjørðurs dale

Østdalene 
 Ytri Dalur (også kaldet Kambsdalur)
 Heimari Dalur (også Breiðádalur)
 Innari Dalur (også Jøkladalur)

Vestdalene 
 Halgadalur
 Góðidalur

Norddalene 
 Flatirnar
 Hjarðardalur

Referencer 

Heimsatlas. Føroya Skúalbókagrunnur, Tórshavn, 1993. s. 6-7

Bjerge i Færøerne
Eysturoy
Heimari Dalur

Heimari Dalur ("hjemmedalen") er en dal på Eysturoy i Færøerne. Den ligger mellem bygden Fuglafjørður og den i 1980 grundlagte udflytterbygd Kambsdalur. Den er omgivet af fjorden mod øst, fjeldene Kambur i syd, Breiðáskarð mod vest og Gjógvaráfjall mod nord.

Fuglafjørðurs dale

Østdalene 
 Ytri Dalur (også kaldet Kambsdalur)
 Heimari Dalur (også Breiðádalur)
 Innari Dalur (også Jøkladalur)

Vestdalene 
 Halgadalur
 Góðidalur

Norddalene 
 Flatirnar
 Hjarðardalur

Referencer 

Heimsatlas. Føroya Skúalbókagrunnur, Tórshavn, 1993. s. 6-7

Bjerge i Færøerne
Eysturoy
Skeiðin

Skeiðin er et fjeld, som ligger ved bygden Sørvágur på Vágar i Færøerne. Det ligger mellem selve bygden og stranden Selvík. På toppen af fjeldet findes der en radiosender.

Bjerge i Færøerne
Vágar
Chase (band)

Chase var et færøsk rockband, som blev dannet i 1988.

Den oprindelige besætning var Edmund Jacobsen sang, Lehnert Kjeldsen guitar, Niclas Johannesen guitar, Mikkjal Joensen bas, James Olsen trommer og Óli Olsen keyboard.

Gruppen spillede nogle vel besøgte koncerter frem til 1992, men blev lagt på is i 1995. I 2000 besluttede Edmund Jacobsen, Niclas Johannesen, Mikkjal Joensen og James Olsen at indspille et nyt album. Resultatet var "Sum Tjóvur Á Nátt", der udkom i 2001. Derefter gik medlemmerne hver til sit.

Bandmedlemmer 

 1989 Edmund Jacobsen, Lehnert Kjeldsen, Niclas Johannesen, Mikkjal Joensen, James Olsen og Óli Olsen.
 1990 Edmund Jacobsen, Lehnert Kjeldsen, Niclas Johannesen, Mikkjal Joensen, James Olsen og Mark Joensen.
 1991 Edmund Jacobsen, Lehnert Kjeldsen, Niclas Johannesen, Mikkjal Joensen, Bjarki Meitil og Mark Joensen.
 1992 Edmund Jacobsen, Niclas Johannesen, Mikkjal Joensen, Bjarki Meitil og Stamen Stanchev.
 1993 Edmund Jacobsen, Niclas Johannesen, Mikkjal Joensen, Bjarki Meitil, Brandur Jacobsen og Stamen Stanchev.

Udgivelser 

 1992 Chase.
 2001 Sum Tjóvur Á Nátt.

Eksterne henvisninger 

  MySpace.com - Chase (engelsk)

Rock fra Danmark
Musikgrupper fra Færøerne
Musikgrupper fra 1988
Mold

Mold var et færøsk rockband, der blev dannet i 1992 og udgav to album.

Bandmedlemmer 

 Niclas Thorsteinsson (sang)
 Niels Arge Galán (guitar)
 Erling Dalsgaard (guitar)
 Gudmund H. Nielsen (urga)
 Kristin Nolsøe Bech (bas)
 Uni Árting (trommer)
 Mikael Blak

Udgivelser 

 1995 Mullich Mulli
 1998 Sun Magnet

Eksterne henvisninger 
 

Musikgrupper fra Færøerne
Rock fra Danmark
Musikgrupper fra 1992
Porkeri fjeldene

Porkeri fjeldene er en bjergkæde i Færøerne. Den ligger ved bygden Porkeri nær Vágur på Suðuroys østkyst.

Bjerge i Færøerne
Suðuroy
Kambur (Porkeri)

Kambur er et 206 meter højt fjeld i Porkeri fjeldene på Suðuroy i det sydligste Færøerne, Det ligger på nordsiden af bygden Porkeri. Kambur er også synligt fra bygden Hov.

Se også 
 Fjelde på Færøerne

Noter

Eksterne henvisninger 
 Visitsuduroy.fo , Turistinformationscenteret
 Porkeri.fo, Porkeri kommune

Bjerge i Færøerne
Suðuroy
Giliðtrítitindur

Giliðtrítitindur er et 643 meter højt fjeld på øen Vágar i det vestlige Færøerne.

See også 
 Fjelde på Færøerne

Bjerge i Færøerne
Vágar
Húsadalur (Færøerne)

Húsadalur er en dal i bygden Sørvágur på øen Vágar i Færøerne. Navnet kan oversættes til husdalen. I dag findes der ingen huse i dalen, men navnet antyder, at det har boet folk. Elven Kirkjuá flyder igennem Húsadalur.

Der findes en dam i Húsadalur, som forsyner Sørvágs kommuna med drikkevand.

Dale på Færøerne
Vágar
Kjóvadalur

Kjóvadalur er en dal i bygden Sørvágur på øen Vágar i det vestlige Færøerne. Navnet kan oversættes til Kjóvgis dal. Kjóvgi er det færøske navn for fuglearten kjover (stercorariidae).

Floden Skipá rinder gennem Kjóvadalur og oven over dalen ligger fjeldet Nónfjall.

Dale på Færøerne
Vágar
Felde

Felde er en kommune og en by i det nordlige Tyskland, beliggende i Amt Achterwehr under Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Felde ligger omkring 12 km vest for Kiel ved Bundesautobahn 210 mod Rendsborg.

Sydvest for byen ligger den lille Felder See, og mod syd og sydøst grænser kommunen til Westensee, og langs den nordlige del af østgrænsen løber Ejderen.

Eksterne kilder/henvisninger 

 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Gjógvaráfjall

Gjógvaráfjall er et 345 meter højt fjeld i bygden Vágur på Suðuroy i Færøerne. Fjeldet ligger nord for Vágseiði i den vestlige del af bygden. Nogle af husene i Vágur er opført på Gjógavaráfjall. Den lille elv Gjógvará er opkaldt efter fjeldet. Á betyder elv på færøsk og Gjógv er det færøske ord for kløft.
Syd for Gjógvaráfjall ligger fjeldene Vágseiði, Múlin og Múlatangi og mod nord Fámara.

Se også 
 Fjelde på Færøerne

Referencer

Kilder 
 Us.fo . 
 Wedding.fo.

Eksterne henvisninger 
 Vágs kommuna
 Visitsuduroy.fo

Bjerge i Færøerne
Suðuroy
Krummwisch

Krummwisch er en kommune og en by i det nordlige Tyskland, beliggende i Amt Achterwehr under Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Krummwisch ligger omkring 18 km vest for Kiel mellem Kielerkanalen og Bundesautobahn 210 mod Rendsborg.

Ejderkanalen 
I kommunen ligger ca. 1,5 km af Ejderkanalen, der i slutningen af det 18. århundrede blev bygget som en forløber for Kielerkanalen. Königsförder Sluse er en af seks kammersluser der skulle udligne højdeforskellen. Slusen og en vippebro af træ, samme sted, blev i 1987/88 restaureret.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Fríðrikskirkjan

Fríðrikskirkjan er en moderne kirkebygning i Nes på Eysturoy i Færøerne, der huser den lokale meninghed fra Fólkakirkjan. Kirken er tegnet af den færøske arkitekt Høgni Würdig Larsen. Grundstenen blev lagt 7. oktober 1993, og den færdige bygning indviedes 27. november 1994. Kirken er opkaldt efter Fríðrikur Petersen, der var provst i Nes fra 1900 til 1917, og hvis far Jóhannes Petersen var lærer og degn ved kirken i Nes.

Fríðrikskirkjann erstatter den gamle kirke i Nes fra 1843. Der var i årene efter århundredeskiftet en øget tilvækst i befolkningstallet specielt efter 2. verdenskrig på Færøerne. 

Kirken består af tre bygninger. Den bærende konstruktion er lavet i hvidmalet beton, mens bærende tagkonstruktion består af hvidt farvet limtræ. De indre vægge af skibet er lavet af hvidmalet beton, mens altervæggen består af hvidt malet, pudset armeret beton. Gulvet foran og bagsiden af kirken er af portugisisk skifer. Kirkens inventar blev også tegnet af Høgni W. Larsen. Altertavlen, alteret og prædikestolen er lavet af sort svensk granit og messing, mens døbefonten er lavet af færøsk søjleformet basalt og messing. Altertavlen vejer omkring seks ton og alteret omkring tre ton. Høgni W. Larsen har også designet den specielle lysekroner, lamper og messing lysestager. Klokken er støbt i Tønsberg i Norge af Olsen-Nauen og bærer teksten "jeg ringer i glæde, jeg ringer i sorg – vor Gud er så fast en borg". Kirkeskibet er en slup " Sjóborgin" som står i forkirken.

Ekstern henvisning og kilde 
 Fríðrikskirkjan 

Kirker på Færøerne
Eysturoy
Jocelyn Bell

Jocelyn Bell Burnell (født 15. juli 1943 i Belfast, Nordirland) er en britisk astrofysiker som opdagede den første pulsar (i Krabbetågen). Det skete i forbindelse med at hun arbejdede på sin afhandling under ledelse af Antony Hewish, som sammen med kollegaen Martin Ryle i 1974 fik Nobelprisen for opdagelsen. Det forhold at hun ikke blev inkluderet i prisen kritiseredes skarpt af blandt andet den kendte astronom Fred Hoyle, som selv havde bidraget til forståelsen af den første pulsar.

Akademisk karriere 
Hun tog en B.Sc. i fysik ved University of Glasgow 1965 og opnåede ph.d.-graden ved University of Cambridge 1969.

Jocelyn Bell arbejdede ved Southamptons universitet (1968-1973), University College London (1976-1982) og Royal Observatory, Edinburgh (1982-1991). Mellem 1973 og 1987 forelæste hun desuden ved Open University. Fra 1991 til 2001 var hun professor i fysik ved Open University. Hun var desuden gæsteprofessor ved Princeton University. Hun var også Royal Astronomical Societys præsident mellem 2002 og 2004. P.t. er hun gæsteprofessor i astrofysik ved University of Oxford.

Privatliv 
Hun blev i 1968 gift med Martin Burnell. De har en søn og to sønnesønner. Bell er aktiv kvæker. Hun har også arbejdet for at forbedre betingelserne for kvindelige fysikere og astronomer.

Referencer 

Fysikere fra Storbritannien
Briter i 1900-tallet
Briter i 2000-tallet
Astrofysikere
Modtagere af Copleymedaljen
Medlemmer af Royal Society
Medlemmer af Royal Society of Edinburgh
Krambatangi

Krambatangi er en færgehavn på Suðuroy i det sydligste Færøerne. Færgen Smyril M/F afsejler 2-3 gange dagligt fra Krambatangi til Tórshavn. Krambatangi ligger på sydsiden af Trongisvágsfjørður halvvejs mellem Trongisvágur og Øravík, over for Tvøroyri.Færgehavnen lå tidligere på Drelnes, der ligger et par hundrede meter længere østpå. Men i 2005 fik  Strandfaraskip Landsins (SSL) en ny og langt større færge, og derfor byggede man en ny færgehavn på Krambatangi. Krambatangi tilhører ikke Tvøroyrar kommuna, og der har været nogle stridigheder mellem kommunen og SSL, fordi de ikke betalte for at sejle ind i Tvøroyri havn. Retten på Færøerne bestemte, at SSL skulle betale havneafgift til kommunen, men SSL appelerede dommen.

Referencer

Eksterne henvsininger 
 SSL.fo
 Visitsuduroy.fo

Suðuroy
Bygninger, konstruktioner og anlæg på Færøerne
Havne i Danmark
Trygvi Samuelsen

Samuel Georg Trygve Samuelsen (født 16. september 1907 i Fuglafjørður, død 19. februar 1985 i Tórshavn) var en færøsk sagfører og politiker (SB).

Karriere 
Samuelsen blev født i Fuglafjørður i 1907, som søn af politikeren Andrass Samuelsen og Beate Emilie Lindenskov. Han var bror til Georg L. Samuelsen, samt onkel til Lisbeth L. Petersen. Han blev døbt Samuel Georg Trygve Samuelsen, men blev kendt under det færøske Trygvi. Han tog examen artium ved Sorø Akademi i 1926, og var cand.jur. fra 1933. Samuelsen var konstitueret sysselmand på Eysturoy fra 1933, sagførerfuldmægtig i Tórshavn fra 1934, og sagfører samme sted fra 1938. Fra 1956 var han islandsk konsul på Færøerne.

Han var kommunalbestyresesmedlem i Tórshavnar kommuna 1936–1964. Samuelsen repræsenterede Sambandsflokkurin i Lagtinget 1943–1946 og 1949–1974, indvalgt fra Suðurstreymoy. Han var partiformand 1970–1974, og efterfulgte da Johan Poulsen før han fire år senere selv gav formandshvervet videre til Pauli Ellefsen.

Referencer 
 Danske Jurister 1736–1936, 4. bind (1958), s. 9. (PDF)
 Løgtingið 150 – Hátíðarrit, bind 2 (2002), s. 347. (PDF )

Lagtingsmedlemmer fra Færøerne
Advokater fra Færøerne
Personer fra Østerø
Sysselmænd fra Færøerne
Politikere fra Sambandsflokkurin
Kommunalbestyrelsesmedlemmer fra Færøerne
Selvík

Selvík er en lille bugt på sydsiden af Sørvágsfjørður. Det ligger omkring 1 km vest for bygden Sørvágur.

Fra 1902 til engang i 1920erne lå der en hvalstation med trankogeri i Selvík, bygget af norske hvalfangere. Nordmændene kom til Sørvágur i marts eller april 1902, de ankom med fragtskibet "Viking" og den norske hvalfangerbåd "Norddeble". Trankogeriet var alleree i gang i 1902. Senere byggede de et andet hvalfangerskib, som de døbte Selvík efter bugten, og de fangede hvaler med dette skib og bragte dem til hvalstationen i Selvík. der var andre hvalkogerier på Færøerne på denne tid. Mellem 1893 og 1905 blev der etableret syv hvalstationer på Færøerne. Disse var beliggende i Selvík, Lopra, Gjánoyri, Norðdepil, Funningsfjørður, Signabøur og Við Áir.

Referencer 

Hvalfangst
Færøernes historie
Vágar
Fjorde på Færøerne
Koppel (familie med tyske aner)

Koppel er flere danske slægter. Indvandringen fra Tyskland foregik af flere omgange, så personer med slægtsnavnet Koppel med tyske aner behøver ikke at være beslægtede. Koppel-slægterne med tyske aner omfatter blandt andet:

 Marcus (Mortshe) Koppel (f. ca. 1751 Oberfranken, Bayern - d. ca. 1831 Fredericia), gift med Edel Koppel (Levy Marcus) (f. 1760 Fredericia - d. 1816)
 Moses Marcus Koppel (f. 1793 - d. 1871) - Købmand, Fredericia, søn af Marcus (Mortshe) Koppel og Edel Koppel, gift med Henriette Dessauer (f. 1811 Kolding, d. 1892 København
 Menca Moses Koppel (f. 1833 Fredericia - d. 1904 København) søn af Moses Marcus Koppel og Henriette Dessauer, gift med Fanny Rosalie Koppel (Bendixen) (f. ca. 1835, d. ca. 1907)
 Valdemar Koppel (f. 1867, d. 1949) – chefredaktør og politiker, søn af Menca Moses Koppel og Fanny Rosalie Koppel, gift med Marie Elise Margrethe Koppel (Jørgensen) (f. 1880, d. 1974)
 Nils Koppel (f. 1914, d. 2009) – arkitekt, søn af Valdemar Koppel og Marie Elise Margrethe Koppel, gift med Eva Koppel (f. Ditlevsen) dansk arkitekt og designer 
 Henning Koppel (f. 1918, d. 1981) - billedhugger og designer, søn af Valdemar Koppel og Marie Elise Margrethe Koppel, gift med Jytte Koppel (Petersen)
 Viggo Koppel (f. ca. 1876, d. ca. 1940 Tel Aviv) - jurist, kontorchef Skattedepartementet, søn af Menca Moses Koppel og Fanny Rosalie Koppel, udvadret til Palestina.

 Alexander Koppel (1846-1931) – generalkonsul (Josef Alexander (Sander) Jacob Koppel)

  (1871-1934) – boghandler (Henrik Emil Morris Koppel)

 Pelle Koppel – skuespiller , teaterinstruktør og dramatiker.
 Nanna Koppel (1996) – børneskuespiller.

Se også 
 Koppel (polsk-jødiske familie)
 Kobbel

Referencer 

Slægter fra Danmark
Hans Tausencentret

Hans Tausencentret er et medborgerhus, som bruges af enkeltpersoner, foreninger, sammenslutninger, myndigheder og andre arrangører som ramme om møder, udstillinger osv. Centret er beliggende i landsbyen Birkende (Kerteminde Kommune) i en bygning, som tidligere har huset Birkendes folkeskole.

Bygningen er fredet, og står i dag, som den gjorde, da man ophørte med at bruge den som skole. Huset og den tilhørende have er vedligeholdt og passet på en måde, så stedet fremtræder indbydende på den besøgende.

Eksterne links 
 Danmarks Miljøportal: Matrikelkort for ejendommen 
 DR.dk: Politisk sommer  rummer Margrethe Vestagers erindringer fra netop denne skole (udsendt den 30. juli 2011).

Kulturcentre i Danmark
Bygninger, konstruktioner og anlæg i Kerteminde Kommune
Adslev

Adslev er en landsby mellem Skanderborg og Aarhus. Den har givet navn til Adslev Sogn og Adslev Kirke og ligger nu i Skanderborg Kommune.
Landsbyen ligger øst for Jexen Bæk og vest for den Østjyske Motorvej og Hørning.

Den danske folkevise Det var en lørdag aften blev først optegnet i Adslev fra "jydske Bønderpigers Mund". Denne version forekommer på tryk i 1837.
2006's danske melodi-grand-prix-vinder, Sidsel Ben Semmane, har boet i landsbyen.

Henvisninger 

Byer i Skanderborg Kommune
Clarisonic

Clarisonic, eller Pacific Bioscience Laboratories, Inc., er et firma som er baseret i Redmond, Washington som producerer Clarisonic sortimentet som indeholder rensebørster og creme. Firmaet blev solgt til L'Oreal i 2011.

Medstiftere 
Clarisonic er grundlagt af David Giuliani, Robb Akridge, Steve Meginniss, Ward Harris og Ken Pilcher i år 2000. Giuliani, Clarisonics CEO, er den tidligere medstifter og CEO af Optiva som udviklede Sonicare sortimentet af tandbørster. Giuliani solgte Optiva til Philips Oral Healthcare i år 2000. 

Akridge var forsker hos Optiva Corporation før han var medstifter af Clarisonic. Han har en bachelor fra University of Texas, en Master of Science bachelor i biologi fra Texas State University–San Marcos og en doktorgrad i mikrobiologi fra Texas A&M University.

Ken Pilcher er chefforsker for Clarisonics skin care systemer. Han har tidligere udviklet flyelektronik for NASA Space Shuttle samt medicinsk elektronik.

Velgørenhed 
Clarisonic’s Pink kampagne har samlet mere end 1 million dollers i kampen mod brystkræft. Firmaet donere forsat fra deres pinke produkter til American Cancer Society "Look Good ... Feel Better" kampagne. Siden den 11. oktober 2010 har Clarisonic doneret over 1 million dollers til denne kampagne.

Priser og anerkendelse (Internationale)

2012 
 Allure (magazine) Best of Beauty
 Harper's Bazaar (magazine) Beauty Hot 100
 Health (magazine) THE TOP BEAUTY BUYS OF 2012
 InStyle (magazine) Best Beauty Buys
 Self (magazine) Healthy Beauty Awards
 QVC Customer Choice Beauty Award

2011 
 Ebony (magazine) Beauty & Grooming Award
 Elle (magazine) Genius Awards
 InStyle (magazine) Best Beauty Buys
 Ladies' Home Journal (magazine) Beauty Awards
 Look Fantastic Hair & Beauty Award
 New Beauty Beauty Choice Award
 Woman & Home Best In Beauty

2010 
 Allure (magazine) Beauty Breakthrough Award
 ICMAD City Award for Personal Care Product
 ICMAD Personal Care Product Innovation
 Inc. (magazine) 500 Fastest Growing Private Companies List (#305)
 Puget Sound Business Journal Fastest Growing (#5)
 QVC Customer Choice Beauty Award

2009 
 InStyle (magazine) Best Beauty Buys
 Star Superstar Award
 QVC Customer Choice Beauty Award

2008 
 QVC Customer Choice Beauty Award

2007 
 Clarisonics rensesystem var nævnt som en af Oprah's favoritter.

Officiel dansk hjemmeside 
www.clarisonic.dk

Referencer 

Personlig pleje
Kosmetikvirksomheder fra USA
Við Áir

Við Áir er et sted på østkysten af Streymoy i Færøerne, nær bygden Hvalvík, hvor der tidligere lå en hvalstation. Við Áir betyder "ved elvene" (á betyder "elv" og áir er flertalsformen).

Hvalstation 
Der var tidligere en arbejdende hvalstation ved Við Áir. Den blev bygget i 1905 af norske hvalfangere, men blev senere drevet af færinger. Den blev forladt i 1984, da fangsten stoppede. Bygningerne og maskineriet er der stadig. Bygningerne var i meget dårlig stand, men i 2011 påbegyndtes restaurering af flere bygninger. Der er planer om, at restaurere hele hvalstationen og føre den tilbage til sit oprindelige udseende. Formålet er at skabe et hvalfangstmuseum, hvor folk kan få en ide om, hvordan en hvalstation fungerede. I 2007 afleverede en arbejdsgruppe nedsat af den færøske regering en "provisorisk rapport om bevarelsen af hvalstationen som et maritimt museum. I efteråret 2001 var hvalstationen åben for offentligheden i et par måneder, og omkring 500 besøgte stedet.

Skole 
Der ligger en skole Við Áir, som hedder "Dugni" og er for unge og voksne med handicap, eller sociale og psykologiske problemer. De kan få en kort uddannelse her, svarende til folkeskolens 9. eller 10. klasse handicap, eller HFS, der forbereder dem til uddannelse indenfor kontor eller servicefag. Eleverne har mulighed for at bo på skolen, mens de går der.

Kilder 

Hvalfangst
Skoler på Færøerne
Streymoy
Fraflyttede bygder på Færøerne
Skagen Bunkermuseum

Skagen Bunkermuseum er et privatejet dansk bunkermuseum. Museet har til hus i en gammel bunker af typen Regelbau 638, den var oprindeligt en del af værnemagtens atlantvold, under krigen fungerede den som sanitetsbunker for sårede tyske soldater.

Museet blev grundlagt i 2008 af to nordjyder, Martin Nielsen og Christian Forman Hansen.

Se også 
 Bunkermuseer i Danmark

Referencer

Eksterne henvisninger 
 

Bunkermuseum
Bunkermuseer i Danmark
Museer etableret i 2008
Eggjarnar

Eggjarnar (også kaldet Skúvanes) er et 350 moh.  højt fjeld på kysten syd for bygden Vágur på Suðuroy i Færøerne. 

Fra Vágur er der en fjeldvej op til Eggjarnar, vejen starter fra Líðarvegur i den sydlige del af Vágur, vejen hedder Eggjarvegur. Vejen blev lavet i forbindelse med at en Loran station blev bygget ved Eggjarnar  under den 2. verdenskrig. Mod syd ses Suðuroy's vestkyst, som det ses på dette billede. Længst borte ses Beinisvørð, som er Suðuroy's højeste forbjerg med sine 470 meter. Mod nord kan man se Vágseiði, Gjógvaráfjall, den vestlige del af bygden Vágur og idrætsanlægget "á Eiðinum".

Loran-A stationen 
Under 2. verdenskrig byggede amerikanske ingeniørtropper en LORAN A station på Eggjarnar og rejste fire høje master. Det første signal gik i luften 15 oktober 1943. Det britiske militær, der havde besat Færøerne kort efter, at tyske tropper havde besat Danmark, anvendte  Loran-A station til at guide britiske kampfly og skibe. Loran-A stationen fortsatte med at fungere efter krigen, den blev overtaget af det danske forsvar og var i funktion indtil december 1977. Ruinerne af Loran-A stationen og nogle af de andre bygninger fra krigens tid kan stadig ses på Eggjarnar.

Referencer

Eksterne henvisninger 
 Visitsuduroy.fo , Turistinformationen i Suðuroy.
 Vagur.fo , Vágs kommuna.

Suðuroy
Færøernes historie